Document ID: 32006R1895

NARIADENIE RADY (ES, Euratom) č. 1895/2006
z 19. decembra 2006
ktoré upravuje počínajúc 1. júlom 2006 odmeňovanie a dôchodky úradníkov a ostatných zamestnancov Európskych spoločenstiev, ako aj opravné koeficienty, ktoré sa vzťahujú na toto odmeňovanie a dôchodky
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na Protokol o výsadách a imunitách Európskych spoločenstiev a najmä na jeho článok 13,
so zreteľom na Služobný poriadok úradníkov Európskych spoločenstiev a Podmienky zamestnávania ostatných zamestnancov Spoločenstiev, ustanovené nariadením (EHS, Euratom, ESUO) č. 259/68 (1) a najmä na články 63, 64, 65, 82 služobného poriadku a prílohy VII, XI a XIII k uvedenému služobnému poriadku, ako aj na článok 20 prvý odsek, článok 64 a článok 92 uvedených podmienok,
so zreteľom na návrh Komisie,
keďže:
(1)
Aby sa úradníkom a ostatným zamestnancom Európskych spoločenstiev zabezpečil vývoj kúpnej sily, ktorý by bol paralelný s vývojom kúpnej sily vnútroštátnych úradníkov členských štátov, je potrebné pristúpiť sa k úprave odmeňovaní a dôchodkov úradníkov a ostatných zamestnancov Európskych spoločenstiev na základe ročného prieskumu 2006.
(2)
Po pristúpení Bulharska a Rumunska 1. januára 2007 by sa opravné koeficienty pre tieto členské štáty uplatňované pri odmeňovaní úradníkov a ostatných zamestnancov Európskych spoločenstiev mali stanoviť v súlade s prílohou XI l k služobnému poriadku,
PRIJALA TOTO NARIADENIE:
Článok 1
S účinnosťou od 1. júla 2006 sa dátum „1. júla 2005“, uvedený v článku 63 druhom pododseku služobného poriadku, nahrádza dátumom „1. júla 2006“.
Článok 2
S účinnosťou od 1. júla 2006 sa v článku 66 služobného poriadku tabuľka základných mesačných miezd používaná na výpočet odmeňovania a dôchodkov nahrádza touto tabuľkou:
Článok 3
S účinnosťou od 16. mája 2006 sa opravné koeficienty, používané pre odmeňovanie úradníkov a iných zamestnancov, ktorých miesto výkonu práce je v niektorej z nižšie uvedených krajín alebo miest, stanovujú takto:
Slovinsko -86,8.
Článok 4
S účinnosťou od 1. júla 2006 sa opravné koeficienty, používané v zmysle článku 64 služobného poriadku pre odmeňovanie úradníkov a iných zamestnancov, stanovujú tak, ako sú uvedené v stĺpci 2 nasledovnej tabuľky. Opravné koeficienty pre Bulharsko a Rumunsko však nadobudnú účinnosť 1. januára 2007.
S účinnosťou od 1. januára 2007 sa opravné koeficienty, používané v zmysle článku 17 ods. 3 prílohy VII k služobnému poriadku pre prevody úradníkov a iných zamestnancov, stanovujú tak, ako sú uvedené v stĺpci 3 nasledovnej tabuľky.
S účinnosťou od 1. júla 2006 sa opravné koeficienty, používané pre dôchodky v zmysle článku 20 ods. 2 prílohy XIII k služobnému poriadku, stanovujú tak, ako sú uvedené v stĺpci 4 nasledovnej tabuľky. Opravné koeficienty pre Bulharsko a Rumunsko však nadobudnú účinnosť 1. januára 2007.
S účinnosťou od 1. mája 2007 sa opravné koeficienty, používané pre dôchodky v zmysle článku 20 ods. 2 prílohy XIII k služobnému poriadku, stanovujú tak, ako sú uvedené v stĺpci 5 tejto tabuľky:
Článok 5
S účinnosťou od 1. júla 2006 sa výška príspevku na rodičovskú dovolenku, uvedeného v článku 42a služobného poriadku, stanovuje na 840,97 EUR a v prípade osamelého rodiča na 1 121,28 EUR.
Článok 6
S účinnosťou od 1. júla 2006 sa základná výška príspevku na domácnosť, uvedeného v článku 1 ods. 1 prílohy VII k služobnému poriadku, stanovuje na 157,29 EUR.
S účinnosťou od 1. júla 2006 sa výška príspevku na nezaopatrené dieťa, uvedeného v článku 2 ods. 1 prílohy VII k služobnému poriadku, stanovuje na 343,69 EUR.
S účinnosťou od 1. júla 2006 sa výška príspevku na vzdelanie, uvedeného v článku 3 ods. 1 prílohy VII k služobnému poriadku, stanovuje na 233,20 EUR.
S účinnosťou od 1. júla 2006 sa výška príspevku na vzdelanie, uvedeného v článku 3 ods. 2 prílohy VII k služobnému poriadku, stanovuje na 83,96 EUR.
S účinnosťou od 1. júla 2006 sa minimálna výška príspevku na expatriáciu, uvedeného v článku 69 služobného poriadku a v článku 4 ods. 1 druhom pododseku prílohy VII k služobnému poriadku, stanovuje na 466,17 EUR.
Článok 7
S účinnosťou od 1. januára 2007 sa výška kilometrového príspevku, uvedeného v článku 8 prílohy VII k služobnému poriadku, upravuje nasledovne:
0 eúr za kilometer vzdialenosti od 0 do 200 km
0,3496 eúr za kilometer vzdialenosti od 201 do 1 000 km
0,5826 eúr za kilometer vzdialenosti od 1 001 do 2 000 km
0,3496 eúr za kilometer vzdialenosti od 2 001 do 3 000 km
0,1165 eúr za kilometer vzdialenosti od 3 001 do 4 000 km
0,0561 eúr za kilometer vzdialenosti od 4 001 do 10 000 km
0 eúr za kilometer vzdialenosti nad 10 000 km
K uvedenému kilometrovému príspevku sa pripočíta doplnkový paušálny príplatok vo výške:
-
174,77 EUR, ak je vzdialenosť po železnici medzi miestom výkonu práce a miestom pôvodu od 725 do 1 450 km,
-
349,52 EUR, ak je vzdialenosť po železnici medzi miestom výkonu práce a miestom pôvodu rovná alebo vyššia ako 1 450 km.
Článok 8
S účinnosťou od 1. júla 2006 sa výška diét, uvedených v článku 10 ods. 1 prílohy VII k služobnému poriadku stanovuje na:
-
36,12 EUR pre úradníka, ktorý má nárok na príspevok na domácnosť,
-
29,12 EUR pre úradníka, ktorý nemá nárok na príspevok na domácnosť,
Článok 9
S účinnosťou od 1. júla 2006 sa dolná hranica príspevku na usadenie, uvedeného v článku 24 ods. 3 podmienok zamestnávania ostatných zamestnancov, stanovuje na:
-
1 028,45 EUR pre zamestnanca, ktorý má nárok na príspevok na domácnosť,
-
611,52 EUR pre zamestnanca, ktorý nemá nárok na príspevok na domácnosť.
Článok 10
S účinnosťou od 1. júla 2006 sa pre príspevok v nezamestnanosti, uvedený v článku 28a ods. 3 druhom pododseku podmienok zamestnávania ostatných zamestnancov, stanovuje dolná hranica na 1 233,40 EUR a horná hranica sa stanovuje na 2 466,81 EUR; paušálna zrážka sa stanovuje na 1 121,28 EUR.
Článok 11
S účinnosťou od 1. júla 2006 sa tabuľka základných mesačných miezd v článku 63 podmienok zamestnávania ostatných zamestnancov nahrádza nasledovnou tabuľkou:
Článok 12
S účinnosťou od 1. júla 2006 sa tabuľka základných mesačných miezd v článku 93 podmienok zamestnávania ostatných zamestnancov nahrádza nasledovnou tabuľkou:
Článok 13
S účinnosťou od 1. júla 2006 sa dolná hranica príspevku na usadenie, uvedeného v článku 94 podmienok zamestnávania ostatných zamestnancov, stanovuje na:
-
773,57 EUR pre zamestnanca, ktorý má nárok na príspevok na domácnosť,
-
458,63 EUR pre zamestnanca, ktorý nemá nárok na príspevok na domácnosť.
Článok 14
S účinnosťou od 1. júla 2006 sa pre príspevok v nezamestnanosti, uvedený v článku 96 ods. 3 druhom pododseku podmienok zamestnávania ostatných zamestnancov, stanovuje dolná hranica na 925,06 EUR a horná hranica sa stanovuje na 1 850,11 EUR; paušálna zrážka sa stanovuje na 840,97 EUR.
Článok 15
S účinnosťou od 1. júla 2006 sa príspevky za prácu na zmeny a za nepretržitú prácu, uvedené v článku 1 nariadenia (ESUO, EHS, Euratom) č. 300/76 (2), stanovujú na 352,51, 532,06, 581,74 a 793,10 EUR.
Článok 16
S účinnosťou od 1. júla 2006 sa na sumy uvedené v článku 4 nariadenia (EHS, Euratom, ESUO) č. 260/68 (3) použije koeficient 5,088579.
Článok 17
S účinnosťou od 1. júla 2006 sa tabuľka v článku 8 prílohy XIII k služobného poriadku nahrádza nasledovnou tabuľkou:
Článok 18
S účinnosťou od 1. júla 2006 sa výška príspevku na nezaopatrené dieťa, uvedeného v článku 14 prílohy XIII k služobnému poriadku, stanovuje takto:
1.7.06-31.12.06
302,32
1.1.07-31.12.07
316,11
1.1.08-31.12.08
329,89
Článok 19
S účinnosťou od 1. júla 2006 sa výšky príspevkov na nezaopatrené dieťa, uvedených v článku 15 ods. 1 prílohy XIII k služobnému poriadku, stanovujú takto:
1.7.06-31.8.06
33,59
1.9.06-31.8.07
50,361
1.9.07-31.8.08
67,16
Článok 20
S účinnosťou od 1. júla 2006 sa na účely článku 18 prílohy XIII k služobnému poriadku stanovuje výška pevného príspevku, uvedeného v článku 4a prílohy VII k služobnému poriadku platného pred 1. májom 2004, na:
-
121,61 EUR na mesiac pre úradníkov zaradených do tried C4 a C5,
-
186,45 EUR na mesiac pre úradníkov zaradených do tried C1, C2 alebo C3.
Článok 21
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. decembra 2006.

Labels: 10
0
9
15